**Informácia :**

**- Zmena zákona č.145/1995 Z.z. o správnych poplatkoch - vydanie rybárskeho lístka.**

**Rybárske lístky sa vydávajú na Obecných a Mestských úradoch v mieste bydliska člena.**

S účinnosťou od 1.10.2012 došlo ku zmene zákona o správnych poplatkoch nasledovne :

Položka 38 :

**Vydanie rybárskeho lístka**

**a./ týždenný ............................... 1,50 €**

**b./ mesačný ............................... 3,00 €**

**c./ ročný .................................... 7,00 €**

**d./ trojročný............................. 17,00 €**

**l. Od poplatku sú oslobodení žiaci a študenti stredných a vysokých škôl študijných odborov s výučbou rybárstva, zamestnanci štátnej správy s ústredným riedením rybárstva, ktorí majú v pracovnej zmluve aktívne vykonávanie rybárstva, zamestnanci SRZ, rybárski hospodári a ich zástupcovia a osoby ustanovené ako rybárska stráž po predložení potvrdenia o výkone pracovnej náplne alebo povolania.**

**2. Od poplatku sú oslobodení cudzinci, ktorí prídu do SR na pozvanie alebo so súhlasom prezidenta SR, Národnej rady SR a vlády Slovenskej republiky.**

**3. Od poplatku sú oslobodené osoby do veku 15 rokov.**

## **Slovenský rybársky zväz**

## **Miestna organizácia Rožňava**

## MIESTNY

RYBÁRSKY PORIADOK

## Obrázok-42 znak SRZ 1

## **ROŽŇAVA**

**Platný od 01.01.2017**

##  **Slovenský rybársky zväz**

# Miestna organizácia Rožňava

Hviezdoslavova č.4 048 01Rožňava

Facebook – MO SRZ ROŽŇAVA

Mail - srz.roznava@gmail.com

#### www.mosrzroznava.sk

#### **MIESTNY**

#### **RYBÁRSKY PORIADOK**

platný od 1. januára 2017 do odvolania

upravujúci výkon rybárskeho práva pre držiteľov povolení na rybolov na revíroch v obhospodarovaní miestnej organizácie Slovenského rybárskeho zväzu Rožňava.

**Rybársky poriadok vydaný pre rok 2016 týmto stráca platnosť!**

##  Rožňava, január 2017 Výbor MO SRZ Rožňava

**ÚVODNÉ USTANOVENIA**

 Pre výkon rybárskeho práva držiteľov povolení na rybolov v revíroch SRZ platí zákon č. 139/2002 Z.z. o rybárstve a Vykonávacia vyhláška č. 185/2006 Z.z..

**Rozsah platnosti miestneho povolenia:**

 Držiteľ **miestneho povolenia na rybolov na vody kaprové** je oprávnený vykonávať rybárske právo na všetkých kaprových revíroch uvedených v prílohe tohto rybárskeho poriadku. Držiteľ **miestnych povolení na vody pstruhové** je oprávnený vykonávať rybárske právo na všetkých pstruhových revíroch uvedených v prílohe tohto rybárskeho poriadku.

**Rozsah platnosti detských povolení na vody kaprové** sa počas letných prázdnin **júl - august** bezplatne rozširuje na všetky kaprové revíry pridelené SRZ/ aj naše vody/ v rozsahu povolenia dospelého sprievodcu držiteľa tohto povolenia, ktorý pri love dieťa sprevádza .

**Dôležité upozornenia**

 **V jednom kalendárnom roku si loviaci môže na kaprových vodách privlastniť spolu maximálne 50 ks týchto druhov rýb: kapor rybničný, zubáč veľkoústy, šťuka severná, sumec veľký, lieň sliznatý.**

 **V jednom roku na pstruhových vodách si môže loviaci privlastniť spolu maximálne 50 ks pstruha potočného a lipňa tymiánového.**

V prípade záujmu o ďalší lov, člen môže po vyčerpaní takto stanoveného množstva privlastnených rýb zakúpiť si ďalšie povolenie.

**Povinnosti členov SRZ :**

 **Zaplatiť si členský príspevok do 31.3. kalendárneho roka.** Po tomto termíne prestáva byť členom SRZ. V prípade, že chce byť znovu členom SRZ, je považovaný za nového člena, musí podať prihlášku, zložiť skúšky a zaplatiť zápisné vo výške - **dospelý člen 17,- € , mládež (15-17 rokov) 7,- € .**

 **Podľa uznesenia členskej schôdze z roku 2015 je stanovené pre každého člena od 18 do 62 rokov povinnosť odpracovať dve brigády po 5 hodín /spolu 10 hod. /.** Ženy, deti, študenti do 17 rokov, dôchodcovia a invalidi sú od brigád oslobodení. Účasť na brigádach sa vyznačuje v  povolenkách na rybolov. **Poplatok 40.- € za neodpracovanie sa bude vymáhať disciplinárnym konaním.**

 Na vyzvanie člena rybárskej stráže je loviaci povinný preukázať sa povolením na daný revír, platným rybárskym lístkom a platným členským preukazom s  nalepenou fotografiou.

 **Loviaci je zodpovedný za čistotu v mieste lovu a nesmie znečisťovať okolie miesta lovu, vodnej plochy a pobrežných pozemkov !!** Loviaci pri love musí mať meradlo na zisťovanie dĺžky ulovenej ryby, uvoľňovač háčikov a podberák !

 **Spôsoby lovu rýb §17 ods. 8 vyhlášky č. 185/2006 Z.z. MŽP-SR :**

**Lov na plávanú, položenú, prívlačou, muškárením, čereňom vrátane zavážania návnad a nástrah možno vykonávať z malých plavidiel na rybárskych revíroch s rozlohou väčšou ako 10 ha. Na všetkých revíroch MO SRZ Rožňava preto platí zákaz lovu rýb z malých plavidiel vrátane vyvážania a zavážania nástrah a návnad. Prípadné označenie lovného miesta musí byť po love odstránené !**

### **Nástrahové rybky** :

 Ako nástrahové rybky možno požiť iba tie druhy, ktoré nemajú stanovenú lovnú mieru a ryby ktoré dosahujú najmenšiu lovnú mieru! Privlastnené nástrahové rybky sú považované za úlovky, ktoré je loviaci povinný zapísať do záznamu a ktoré sa počítajú do povoleného denného množstva úlovkov. **Na kaprových vodách sa zakazuje loviť na rybku dovezenú (donesenú) z iného revíru!**

Lov nástrahových rýb čereňom (sieťovina o maximálnej ploche l x l m upevnená na konštrukcii) sa **považuje za lov na jednu udicu.**

**Zákazy lovu :**.

 Pri zarybňovaní rybárskych revírov násadou, väčšou ako je najmenšia lovná miera, **nesmie sa nasadený druh rýb loviť 30 dní od jeho vysadenia.** Zákaz lovu bude uvedený na **dodatkovej tabuli** umiestnenej pod tabuľou revíru! **Zákaz lovu vysadeného druhu trvá prvý až posledný deň uvedeného zákazu !**

 **Rybárske preteky:**

 Rybárske preteky sa uskutočnia v sobotu **13.** **mája. 2017 na VN KRUŽNÁ.** Zraz a prezentácia pretekárov je od 7:00 do 8:45 hod. Začiatok pretekov je o 09:00 hod. Koniec pretekov je o 12:00 hod. Lov počas súťaže je povolený len na jeden rybársky prút s jedným náväzcom! Súťaží sa v troch kategóriách:

**I. kategória: podľa pravidiel CIPS lov plavákom /plávaná/.** Ulovené ryby sa prechovávajú v živom stave a vážia sa po skončení lovu.

**II. kategória: o najťažšiu ulovenú rybu**. Zákaz lovu na živú alebo mŕtvu rybku a vláčením. RS s váhou bude chodiť okolo a odváži každú ulovenú veľkú rybu. Všetky ulovené ryby sa púšťajú hneď späť do revíru.

**III.** **kategória: preteky pre deti do 15 rokov** - pravidlá, ako u kategórie I. a II. Výsledky budú vyhodnotené zvlášť.

#  **Brigády v roku 2017**

 29.04.2017 VN Hrušov - čistenie okolia, kosenie starej trávy

 22.04.2017 VN Vlachovo- čistenie okolia, kosenie starej trávy

 29.04.2017 VN Kružná - kosenie a čistenie

 22.04.2017 Farárová jama Silica - čistenie okolia ,kosenie

 10.06.2017 VN Hrušov - kosenie hrádzí ,miest na preteky

 20.05.2017 VN Kružná - kosenie a čistenie

 20.05.2017 VN Vlachovo - kosenie hrádzí

 22.07.2017 VN Hrušov kosenie okolia a hrádzí

 15.08.2017 Farárová j. Silica-kosenie a čistenie okolia jazera

 29.08.2017 Kružná - kosenie hrádzí

 29.08.2017 VN Vlachovo - kosenie trávy a čistenie okolia

 02.09.2017 VN Hrušov - čistenie okolia, kosenie hrádzí

07.10.2017 VN Kružná - čistenie okolia

**Zraz účastníkov na všetky brigády je v mieste konania brigády, vždy do 08oo hod. Náradie na brigády si doneste so sebou podľa druhu prác!**

 **Pozvánky na brigády už nebudú zasielané poštou!**

 **OZNAMY :**

**Členská schôdza MO SRZ, sa uskutoční dňa** 25. februára 2017 o 9.00 hod. vo VEĽKEJ SÁLE MESTSKÉHO ÚRADU, Šafárikova č. 29 Rožňava / oproti supermarketu LIDL /

**Program :** Otvorenie, Voľba návrhovej a mandátovej komisie. Správa o činnosti MO SRZ za rok 2016. Správa o hospodárení a návrh rozpočtu na rok 2017. Správa kontrolnej komisie. Plán hlavných úloh na rok 2017. Diskusia. Uznesenie. Záver .

 **Výbor MO SRZ Rožňava**

**Účasť na schôdzi je povinnosťou každého člena SRZ !**

**========================================================================================================================================================================**

**Úradné hodiny pre členskú základňu:**

**Každý utorok od 19.01.2017 do 31.05.2017 – 14:00 -17:00**

**Rybársky dom, Hviezdoslavova č. 4 , 048 01 Rožňava**

**Telefón: 058 / 743 32 02 (len utorok od 14:00 -17:00)**

**===================================================================================**

**Vydanie povolenia zdarma :**

Podľa uznesenie schváleného Členskou schôdzou z 20.02.2010 - platí pre revíry MO SRZ Rožňava: **pri ulovení a ponechaní si sumca 100 cm a viac,** sa vydá lovcovi nanasledujúci rok povolenie na miestne vody zdarma. **Sumca je potrebné zdokumentovať – fotografia sumca aj s lovcom z ktorej bude okrem iného jasné na ktorej vodnej nádrži bol ulovený a priložiť potvrdenie aspoň jedného svedka.** Žiadosť o vydanie povolenia zdarma a príslušnú dokumentáciu žiadame zaslať do 31.12. príslušného roka na adresu: **Slovenský rybársky zväz MO Rožňava , Hviezdoslavova č. 4 , 048 01 Rožňava.**

**UPOZORNENIE - Povinnosťou každého člena SRZ je :**

**- mimoriadne znečistenie vody bezodkladne oznámiť Slovenskej inšpekcii životného prostredia - inšpektorát životného prostredia - Odbor inšpekcie ochrany vôd Košice :**

**Telefon č.: - 055 / 633 2913**

**Havarijné telefónne č.: - 0903 770 174**

**Vedúci odboru IOV - tel. č.: - 0903 656 002**

**Príloha k rybárskemu poriadku:**

**Lov na pstruhových vodách je povolený od 16.04. do 30.09. kalendárneho roka. Počet vychádzok: maximálne 3x v týždni.**

**Popis pstruhových lovných revírov MO SRZ Rožňava:**

**r.č. 4-2271-4-1 Slaná č.2b** od cestného mosta v   Gombaseku / smer Silica / po cestný most v obci Brzotín.

**r.č. 4-2272-4-4 Slaná č.2c** od cestného mosta v obci Brzotín po cestný most v Rožňave/smer Štítnik. **Pozor zmena režimu lovu.**

**REVÍR BEZ PRIVLASTNENIA ÚLOVKU - CHYŤ a PUSŤ!**

**Revír nie je samostatne spoplatnený !**

**r.č. 4-22804-1 Slaná č.3** od cestného mosta v Rožňave (smer Štítnik) po ústie Dobšinského potoka a Dobšinský potok od sútoku so Slanou po teleso hrádze VVN Dobšiná .

**r.č. 4-2550-4-1 Štítnický potok** od ústia Plešivci po pramene v Kohútskej a Stoličskej doline nad obcou Čierna Lehota.

**r.č. 4-0280-4-1 Čermošňa č.1** od ústia do Slanej pri obci Brzotín po pramene nad obcou Bôrka a Pačanský potok od ústia do Čermošne v obci Krásnohorská Dlhá Lúka po pramene nad obcou Pača.

**r.č. 4-2140-4-1 Rožňavský potok** od ústia do Slanej po pramene nad obcou Čučma.

**Denné doby lovu v pstruhových vodách:**

Apríl od 600 do 1900 August od 500 do 2100

Máj od 500 do 2100 September od 600 do 1900

Jún, Júl od 400 do 2200

 **Popis kaprových lovných revírov MO SRZ Rožňava:**

**r.č. 4-2270-2-1 Slaná č.2a od cestného mosta pri obci Bretka po cestný most v Gombaseku smer Silica.** Na rieke Slanej č.2 sa dovoľuje loviť celoročne pri dodržaní druhového hájenia rýb. Celý revír patrí aj do celozväzového povolenia. **Hlavátku je povolené loviť len na osobitné povolenie a to od 01.11. do 31.12. kalendárneho roka.**

**r.č. 4-3530-1-1** **VN Kružná** **– (4 ha) vodná nádrž pod obcou Kružná,** **Zákaz lovu od 15.3. do 31.5.**  **Zákaz príjazdu motorových vozidiel z východnej strany VN- Kružná cez súkromný pozemok !**

**r.č. 4-3390-1-1 VN Hrušov I. a II. - (6 a 5 ha)** Dve VN pri obci Hrušov. **Zákaz lovu od 15.3. do 14.5. -** lov kapra a ostatných druhov rýb bez stanoveného času individuálnej ochrany je povolený od **15.05.** **kalendárneho roka, výnimka platí na roky 2015 až 2017.**. **Zákaz lovu z oboch hrádzí VN v celej ich dĺžke / betónové kocky /.Prísny zákaz lovu brodením a lovu zo šachora vrchných častí VN. VN patria do II. ochranného pásma NP- Slovenský Kras !!!!**

 **r.č.4-3910-1-1 VN Vlachovo I a II.(2ha)** dve navzájom prepojené vodné nádrže pod obcou Vlachovo. **Zákaz lovu od 15.3. do 31.5.**

**r.č. 4-3911-1-4 VN Vlachovo III. (0,5)** Vodná nádrž pod obcou Vlachovo pri železnici **– REVÍR S REŽIMOM- BEZ PRIVLASTNENIA SI ÚLOVKU tzv. CHYŤ A PUSŤ .** Tento revír nie je zvlášť spoplatnený. **Zákaz lovu od 15.3. do 31.5.**

**r.č. 4-1820-1-1 OR Rožňavské (Indiánske)** Vodná plocha odstaveného ramena rieky Slaná v Rožňave **- (0,65ha), Zákaz lovu od 15.3. do 31.5.** Lov povolený iba zo strany od rieky Slanej - od prítoku po výpust z ramena .

**r.č. 4-0820-1-1 Jazero Farárová Jama – (2,5 ha)** vodná plocha jazera pod obcou Silica. Zákaz lovu od 15.3. do 14.5. - lov kapra a ostatných druhov rýb bez stanoveného času individuálnej ochrany povolený od 15.05. kalendárneho roka, výnimka platí na roky 2015 až 2017. Revír sa nachádza pri Národnom Parku - Slovenský Kras. Preto aj rybári sú povinní dodržiavať nariadenia, ktoré v ochrannom pásme NP Slovenský Kras platia! **Prísny zákaz znečisťovania okolia jazera !!!**

**r.č. 4-1740-1-1 OR Bohúňovo - (0,25 ha**) odstavené rameno rieky Slanej v obci Bohúňovo. **Zákaz lovu od 15.3. do 31.5.**

**Na základe manipulačných poriadkov je zakázaný vjazd vozidiel na hrádze !**

###### Denné doby lovu v kaprových vodách

Január, február od 0700 do 1700

Marec, apríl od 0500 do 2100

Máj, jún, od 0400 do 2400

Júl, august, september od 0000 do 2400

Október od 0400 do 2400

November, december od 0700 do 2000

 ==============================================

**Chovné revíry:**

Slúžia na odchov pstruha potočného. **Prísny zákaz lovu rýb** **!**

**r.č.: 4-0021-4-2 Banský potok** - Banský potok od ústia do potoka Čermošňa nad obcou Drnava po pramene a všetky prítoky Čermošne od ústia do rieky Slaná v Brzotíne po pramene - Kamenný, Jovický- Kormoš, Jovický, Lipovnícky, Lúčny, Lepkavý, Lopušný, Borčiansky a krasovévyvieračky od ústia po pramene.

**r.č.: 4-0071-4-2 Betliarsky potok** - Od ústia do rieky Slaná pod obcou Betliar po pramene.

**r.č.: 4-00460-4-2 Eva potok**- Prítoky rieky Slaná od obce Brzotín po obec Plešivec.

**Pravostranné prítoky** : Potoky-Honský, Egrešský,Eva -Ďepjú, Vidovský,

**Ľavostranné prítoky**:Potoky- Pstruží-Slavec, Biely -vyvieračka Margita – Gombasek , Čierny- jaskynná vyvieračka Gombasek.

 **r.č.: 4-0510-4-2 Hankovský potok** - Prítoky potoka Štítnik od obce Čierna Lehota po Plešivec.

**Pravostranné prítoky** : Potok :Rochovský, Ochtinský, Rozložnica ,

**Ľavostranné prítoky :** Potoky Slavošovský – Židlová ,Hankovský,Lesný-Štítnik- Píla, Hončiansky.

**r.č.: 4-1000-4-2 Kobeliarsky potok** - Prítoky rieky Slaná od obce Vlachovo po obec Betliar.

**Pravostranné prítoky** : Potoky- Gampelský, Kobeliarsky, Pališovský, Ždiarsky.

**Ľavostranný prítok** :Vlachovský potok.

**r.č.: 4-1370-4-2 Lúč potok** – Od sútoku s Rožňavským potokom na Rožňavských Kúpeľoch smer Gujapalag po pramene a potok Grexa po pramene.

**r.č.: 4-2500-4-2 Súľovský potok** – od ústia do rieky Slaná pod obcou Gemerská Poloma po úpravňu pitnej vody pri osade Podsúľová a od úpravne po pramene a potok Doboškovo po pramene.

**Pravostranný prítok** : Potok Martinkovo .

**Ľavostranný prítok :** Potoky- Dlhý , Krátky a Pintíkovo,

=====================================================

**UPOZORNENIE:**

 **Akékoľvek porušovanie rybárskeho zákona a rybárskeho poriadku zo strany členov, ale aj nečlenov SRZ, je loviaci povinný bezodkladne nahlásiť niektorému z týchto funkcionárov:**

**Antalík Ján veliteľ rybárskej stráže : 0911 219 618**

**Bitto Vincent hlavný hospodár : 0915 319 532**

**Adamko Štefan zástupca hospodára : 0907 661 931**

###### Hronec Vladimír hospodár/ VN-Vlachovo : 0944 260 947

###### Kočiš Denis hospodár VN- Hrušov : 0917 479 522

**Dókuš Ľubomír hospodár VN-Kružná : 0911 386 290**

**alebo zavolať Políciu - tel. č.: 158**

 **MO SRZ ROŽŇAVA**

**DODATOK K RYBÁRSKEMU PORIADKU NA ROK 2017**

**- Podľa uznesenia schváleného  členskou schôdzou 23.2.2013 každý loviaci v našich vodách (revíroch) musí dodržiavať až do odvolania internú zásadu:**

 **Pri ulovení kapra 70 cm a viac v našich revíroch, musí kapra s náležitou opatrnosťou pustiť späť do revíru v ktorom bol ulovený!**

 **Toto nariadenie je povinný dodržiavať každý loviaci na našich vodách (revíroch) !**

**- § 2 pís. g) zákona č. 338/2000 Z.z. o vnútrozemskej plavbe: - Malým plavidlom sa rozumie plavidlo s dĺžkou trupu do 20 m, ktoré je určené na prepravu najviac 12 cestujúcich a plavidlo, ktoré je určené len na športové a oddychové účely bez ohľadu na spôsob jeho pohonu s dĺžkou trupu od 2,5 m do 24 m**[**1)**](http://www.zakonypreludi.sk/zz/2000-338#f2556842)**s výnimkou plavidiel postavených alebo určených na tlačenie alebo vlečenie alebo vedenie v bočne zviazanej zostave plavidiel, ktoré nie sú malými plavidlami, prievozných lodí a plávajúcich strojov,**

**- § 2 ods. 1 Nariadenia vlády Slovenskej republiky č. 180/2001 Z.z.: - Rekreačným plavidlom na účely tohto nariadenia sa rozumie plavidlo bez ohľadu na spôsob pohonu s dĺžkou lodného telesa od 2,5 m do 24 m určené na športové a oddychové účely, ak sa jeho dĺžka meria podľa príslušných harmonizovaných noriem.**